**Pamokantys žaidimai**

**„IDĖJOS PAMOKOMS UGDANT DORYBES“**

Naudodami programėlių kūrimo platformą **worlwall.net** (užsiregistravus – 5 priemonių sukūrimas nemokamas, jeigu norėsite daugiau, taikomas abonentinis mėnesio mokestis) mokiniai rinkosi kiekvienas sau dorybę, kurią norės atspindėti. Panašiai kaip loterija – kiekvienas pats ekrane suko ratą su dorybėmis ir atspindėjo tą dorybę, kuri išsisuko jam.

Mokiniai dorybėms atspindėti rinkosi įvairius būdus, pavyzdžiui, piešimą, tapymą, rašymą, ar net lipdymą. Keletą jų perteiktų dorybių atspindžių galima matyti prisegtukuose.

**Galimi žaidimai ir kitos veiklos**

* Ekrane nubraižyti tiek langelių, kiek žodyje raidžių. Leisti mokiniams spėlioti raides. Teisingai atspėtas, įrašyti į vietas žodyje. Taip spėliojama, kol susideda visas žodis - dorybė. Tuomet siūlau aptarti konkrečią dorybę.
* Skaityti arba leisti patiems mokiniams skaityti aprašymą. Jame neturi būti įvardinta dorybė. Skaitydami po sakinį vaikai spėlioja, kokia dorybė galėtų būti taip apibūdinta. Atspėjus dorybę, siūlau aptarti plačiau.
* Galima pasinaudoti Psichologija TAU leidyklos išleista knyga „Malio ir Kilos nuotykiai (Jonathan Collins, knyga vaikams apie dorybes).

Autorė: Eglė Staniulienė.

Ugdymo įstaiga: Kauno r. Akademijos mokykla-darželis „Gilė“.